**Informatii privind prevenirea escarelor de decubit**

**Escarele de decubit** reprezintă o problemă serioasă la pacienții imobilizați pe o perioadă mai lungă de timp. Cauzează dureri mari și sunt o poartă de intrare pentru infecții în cazul unui organism slăbit.

O escară de decubit este definită ca lipsă locală de continuitate la nivelul pielii. Cauza este un blocaj al circulației sangvine la nivel tisular ca o consecință a:

* Creșterii presiunii la nivelul țesutului
* Imobilizare
* Starea de sănătate a pacientului.

Intensitatea crescută a presiunii în locul de contact dintre saltea și piele face ca circulația sângelui să fie stopată la nivelul capilarelor și astfel celulele să înceapă să moară treptat.

**Clasificarea escarelor** cuprinde 4 stadii:

* **GRAD I.** În primul stadiu, apare vizibilă o congestive (hiperemie), datorită lipsei de sânge, la nivelul pielii. Pielea nu este lezată, dar țesutul adipos și cel muscular sunt afectate. Roșeața persist și la aplicarea unei ușoare presiuni digitale
* **GRAD II**. În stadiul doi, la nivelul pielii se observă apariția unei soluții de discontinuitate. Astfel, se observă stratul senzitiv subcutanat. Leziunea este superficial și arată ca o zgârietură, veziculă sau o gaură mică.
* **GRAD III**. În stadiul trei, stratul de piele este distrus în totalitate. Această rană este extinsă, de obicei, pe o zonă considerabilă, dar la exterior apare doar ca o deschizătură ică. Țesutul subcutanat este afectat sau moare, iar zona afectată se poate extinde până la ligamente. Leziunea, datorată presiunii, apare ca un crater (dezintegrarea tisulară afectează țesuturile subcutanante mai mult decât e vizibil pe suprafața pielii).
* **GRAD IV**. Leziunea de gradul patru înseamnă distrugerea tuturor țesuturilor moi de la nivelul pielii până la os. Aceste răni sunt, de obicei, însoțite de problem majore de sepsis, lucru care crește riscul de infecție la nivel osos. Osificarea heterotrofă poate apare la nivel osos – o creștere patologică care, după vindecarea leziunii datorate presiunii, poate cauza apariția unei alte escare de decubit.

**Prevenție:**

***Mobilizarea este cel mai important moment al preventiei si al terapiei.  Indiferent de tratamentul aplicat plagile unui bolnav nemobilizat nu se vor vindeca!***  
**ATENȚIE !!!**

* **NU** aplicați unguente în plagă! Acestea nu se pot elimina ușor din plagă și devin un mediu de cultură pentru bacterii!
* **NU**  folosiți talcul sau alte preparate sub formă de pudră! Pacienții transpiră și efectul pudrei va fi asemănător cu cel al rumegușului sau al hârtiei abrazive.Trebuie utilizate așternuturi din bumbac, cu țesătura densă, bine întinse. Țesăturile puțin dense devin rugoase, iar orice pliu crește gradul de frecare dintre piele și așternut.
* **NU** spălați escarele cu ceaiuri!